### Resume

Økonomiudvalget fremsender 21. august 2023, pkt. 168 budgetforslag 2024-2027 til Byrådets 1. behandling. Resultatopgørelsen for det tekniske budgetforslag 2024-2027 viser i 2024 et overskud på det skattefinansierede område på 250,7 mio. kr. og et overskud vedr. det brugerfinansierede område på 10,4 mio. kr. Sideløbende med det tekniske budgetforslag er udarbejdet et oplæg til "budget i balance", som blev forelagt det samlede Byråd 29. august 2023 med henblik på de efterfølgende budgetforhandlinger. Byrådets 2. behandling af budgetforslag 2024-2027 er fastsat til 4. oktober 2023.

### Sagsfremstilling

Jf. den politisk godkendte procedure er budgetlægningen for 2024-2027 opdelt i spor 1 med udarbejdelse af et teknisk budgetforslag og spor 2 med "oplæg til budget i balance". Det tekniske budgetforslag fremsendes til Byrådets 1. behandling. I det følgende er det tekniske budgetforslag beskrevet i hovedtræk. Budgetforslaget fremgår af bilag og vil blive omdelt i trykt udgave til Byrådets møde.

Drift

De udmeldte driftsrammer er korrigeret for politiske beslutninger frem til og med Økonomiudvalgets møde 21. august 2023. Budgetforslaget er fremskrevet til 2024-niveau på baggrund af de seneste pris- og lønskøn fra Kommunernes Landsforening.

Serviceudgifter:

Budgetforslag 2024-2027 vedr. serviceudgifter udgør flg.:

![](data:image/png;base64...)

Tabel der viser serviceudgifter 2024-2027.

Jf. Kommunernes Landsforening holdes indtægter vedr. centrale refusionsordninger, aktivitetsbestemt medfinansiering samt ældreboliger udenfor ved opgørelse af serviceudgiftsrammen for 2024. [adresse] serviceudgifter i 2024 ekskl. de tre områder udgør 5.410,7 mio. kr.

KL har på kommuneniveau udsendt et vejledende teknisk beregnet måltal for serviceudgifter i 2024, som for Vejle Kommune udgør 5.409,4 mio. kr. Dette beløb er ekskl. [adresse] andel af et generelt løft af rammen i 2024 på 1,7 mia. kr. på landsplan. Løftet på 1,7 mia. kr. er jf. økonomiaftalen givet på baggrund af demografisk træk på børn og ældre samt udgiftspres på social- og sundhedsområdet.

Jf. Økonomiudvalget 14.8.23, pkt. 162 fastlægges [adresse] andel af de 1,7 mia. kr. til 34,850 mio. kr. svarende til [adresse] befolkningsmæssige andel. Hermed udgør [adresse] serviceramme 5.444,2 mio. kr. Dvs. der er en rest op til rammen på 33,5 mio. kr. (spor 1).

Som en del af finanslovsforhandlingerne besluttede regeringen 24. august 2023 at løfte den kommunale serviceramme for 2024 med yderligere 650 mio. kr. Dermed løftes bloktilskuddet tilsvarende. [adresse] befolkningsmæssige andel af de 650 mio. kr. udgør 13,3 mio. kr. i yderligere serviceramme og bloktilskud. Dette medtages i budgetlægningens spor 2 og indgår i de politiske prioriteringer.

Overførselsudgifter:

Budgetforslag 2024-2027 er udarbejdet inden for en samlet ramme for overførselsudgiftsområdet. Budgetforslaget vedr. overførselsudgifter tager højde for regeringsaftalen for 2024. Der er således korrigeret for konsekvenserne af lovændringer jf. lov- og cirkulæreprogrammet. Desuden er der ved beregning af rammen for overførselsudgifterne taget højde for den politisk godkendte handleplan med 96,43 pct. af overførselsudgifterne på landsplan, samt en forøgelse af rammen i 2024 med 9,3 mio. kr. vedr. i investering i Jobcenter jf. budgetforlig for budget 2023.

Budgetforslag 2024-2027 vedr. overførselsudgifter udgør flg.:

![](data:image/png;base64...)

Tabel der viser overførselsudgifter 2024-2027.

Det brugerfinansierede område (affald/genbrug):

Der udmeldes ikke rammer på det brugerfinansierede område. Området er omfattet af ”hvile i sig selv princippet” og skal set over en årrække balancere. Driftsbudgetforslag 2024-2027 er udarbejdet på baggrund af en faktisk vurdering og der er budgetlagt med en nettoindtægt på 12,1 mio. kr. i 2024 og 2025, 12,2 mio. kr. i 2026 og 12,3 i 2027.

Anlæg

[adresse] 2024-2027 blev behandlet i Økonomiudvalget 8. maj 2023, pkt. 106 og indgår i det tekniske budgetforslag. Anlægsbudgetforslaget fremskrevet til 2024-niveau udgør i hovedtal flg.:

![](data:image/png;base64...)

Tabel der viser anlægsbudgetforslag 2024-2027.

KL’s vejledende anlægsramme for [adresse] bruttoanlægsudgifter udgør 363 mio. kr.

Jf. Økonomiudvalget 14.8.23, pkt. 162 fastlægges [adresse] anlægsramme til 395 mio. kr., svarende til [adresse] befolkningsmæssige andel af et samlet anlægsniveau på 19,3 mia. kr. Rammen er ekskl. det brugerfinansierede område og [adresse].

[adresse] 2024 ekskl. disse områder er brutto 349 mio. kr. Dvs. 46 mio. kr. lavere end rammen (spor 1).

Finansiering

Indkomstskat:

I det foreliggende budgetforslag er anvendt det statsgaranterede udskrivningsgrundlag for den kommunale indkomstskat. Det statsgaranterede provenu af den kommunale indkomstskat udgør 5.840,6 mio. kr. i 2024 med en uændret skatteprocent på 23,4. I overslagsår 2025-2027 er anvendt fremskrivningsskøn fra Kommunernes Landsforening og Danmarks Statistiks seneste befolkningsfremskrivning.

Efterregulering af skat og tilskud som følge af selvbudgettering i 2022 og 2023 er p.t. opgjort til 436,9 mio. kr. i indtægt i 2025 og 285 mio. kr. i indtægt i 2026. Dette er foreløbige skøn baseret på KL’s skatte- og tilskudsmodel. Da der er stor usikkerhed vedr. den endelige efterregulering i 2025 og 2026, budgetteres der først med beløbet, når det er endeligt fastlagt.

Andre skatter:

Grundskylden af de "almindelige" grundværdier og grundskylden på produktionsjord forventes at udgøre i alt 527,1 mio. kr. i 2024. I beløbet er indeholdt en forventet udgift på 10 mio. kr. vedr. tilbagebetaling af grundskyld som følge af ændrede grundvurderinger. I beregning af provenuet er anvendt en lovfastsat grundskyldspromille på 10,5 promille for almindelige parceller og 7,2 promille for produktionsjord.

Dækningsafgiften på offentlige ejendomme forventes at udgøre i alt 6 mio. kr. Indtægten er ved lov fastlåst til niveauet i 2021. Vedr. selskabsskat forventes at en indtægt på 204 mio. kr. 2024 og vedr. øvrige skatter forventes 52 mio. kr. i indtægt i 2024.

Tilskud og udligning:

Tilskud og udligningsbeløbene er afhængig af valget mellem statsgaranti eller selvbudgettering af kommunens udskrivningsgrundlag. Garantibeløbet fra staten udgør 1.829,9 mio. kr. i 2024. I overslagsår 2025-2027 er anvendt skøn fra Kommunernes Landsforening.

Udviklingsbidrag til Regionen:

Udviklingsbidraget til Regionen er i 2024 fastlagt til 14,9 mio. kr. jf. regionsaftalen for 2024.

[adresse]:

I det foreliggende budgetforslag er budgetteret med en nettorenteindtægt på 18,6 mio. kr. i 2024.

Lånoptagelse og afdrag:

I det foreliggende budgetforslag er medtaget det lovpligtige lånebeløb vedr. kommunale ældre- og handicapboliger samt byfornyelse, energiforbedringer og modpost vedr. ”bufferpuljen”. Budgetteret lånoptagelse udgør i alt 30,7 mio. kr. i 2024 og afdrag på lån udgør 110,5 mio. kr. i 2024.

Likviditet:

Det foreliggende tekniske budgetforslag vil medføre en forøgelse af kassebeholdningen i år 2024 med 306,3 mio. kr.

Resultat – skattefinansieret område:

I det foreliggende tekniske budgetforslag er resultatet vedr. det skattefinansierede område et overskud på 250,7 mio. kr. i 2024.

Høring

Et evt. høringssvar fra medarbejdersiden i HovedMED vil foreligge til mødet.

Ændringsforslag

Jf. den politisk godkendte tidsplan for budgetlægningen er fristen for fremsættelse af eventuelle ændringsforslag til budgetforslag 2024-2027 fastsat til 22. september 2023, kl. 12.00. Vejledning og skema til brug for udarbejdelse af ændringsforslag fremgår af bilag.

### Sagens videre forløb

Sagen skal behandles af Byrådet

### Kommunaldirektøren indstiller,

|  |  |
| --- | --- |
| at | budgetforslag 2024-2027 overgår til Byrådets 2. behandling, der finder sted 4. oktober 2023, og |
| at | fristen for fremsættelse af eventuelle ændringsforslag fastsættes til 22. september 2023, kl. 12.00. |

### Beslutning

Byrådet godkendte at budgetforslag 2024-2027 overgår til Byrådets 2. behandling, der finder sted 4. oktober 2023, og at fristen for fremsættelse af eventuelle ændringsforslag fastsættes til 22. september 2023, kl. 12.00.